Neikšāni
Šis raksts ir par apdzīvotu vietu Ķepovas pagastā. Par apdzīvotu vietu Svariņu pagastā skatīt rakstu Neikšāni (Svariņu pagasts). Neikšāni, agrāk arī Ošupe, ir ciems Krāslavas novada Ķepovas pagastā, pagasta centrs. Izvietojies pagasta vidusdaļā Ūšupes (Ošupes) krastā pie vietējā autoceļa V622 (Dinaborčiki_Lukšova_Pļesņeva) 46 km no novada centra Krāslavas un 289 km no Rīgas. Neikšānos atrodas pagasta pārvalde, bibliotēka, Saietu nams un Vides izglītības un kultūras centrs «Ķepa», feldšeru-vecmāšu punkts, pasts, veikals. Apdzīvotā vieta izveidojusies pēc Otrā pasaules kara kā kolhoza «Ošupe» un kopš 1970. gadiem arī ciema padomes centrālais ciemats.